*Projekts*

2016.gada Noteikumi Nr.

Rīga (prot. Nr.            . §)

**Darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma „Reģionālie biznesa inkubatori un radošo industriju inkubators” īstenošanas noteikumi**

Izdoti saskaņā ar

Eiropas Savienības struktūrfondu un

Kohēzijas fonda 2014.-2020.gada plānošanas perioda

vadības likuma 20.panta 13.punktu

**I. Vispārīgie jautājumi**

1. Noteikumi nosaka:

* 1. kārtību, kādā īsteno darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6.pasākumu „Reģionālie biznesa inkubatori un radošo industriju inkubators” (turpmāk – pasākums);
  2. pasākuma mērķi;
  3. pasākumam pieejamo finansējumu;
  4. prasības Eiropas Reģionālās attīstības fonda (turpmāk – ERAF) projekta (turpmāk – projekts) iesniedzējam (turpmāk – projekta iesniedzējs);
  5. atbalstāmo darbību un izmaksu attiecināmības nosacījumus;
  6. vienošanās par projekta īstenošanu vienpusēja uzteikuma nosacījumus.

1. Pasākuma mērķis ir atbalstīt jaunu, dzīvotspējīgu un konkurētspējīgu komersantu izveidi un attīstību Latvijas reģionos, nodrošinot gala labuma guvējus ar uzņēmējdarbībai nepieciešamām konsultācijām, apmācībām un pasākumiem par vispārīgiem uzņēmējdarbības jautājumiem, mentoru atbalstu, vidi (telpām) un grantu līdzfinansējumu komersantu darbības izmaksām. Pasākuma ietvaros atbalstu sniedz pirms inkubācijas un inkubācijas atbalsta veidā.
2. Pasākuma gala labuma guvēji ir fiziskas personas (biznesa ideju autori), kuri veic vai gatavojas uzsākt saimniecisko darbību, sīkie (mikro), mazie un vidējie komersanti (turpmāk tekstā – gala labuma guvēji) saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1.pielikumu (Eiropas Savienības Oficiālais Vēstnesis, 2014.gada 26.jūnijs, Nr. L 187).
3. Pasākuma ietvaros:
   1. plānotais kopējais finansējums reģionālajiem biznesa inkubatoriem 25 764 706 *euro*, ko veido ERAF finansējums 21 900 000 *euro* un valsts budžeta finansējums 3 864 706 *euro*, tai skaitā 6,1% snieguma rezerve ERAF finansējumam 1 335 796 *euro* apmērā un valsts budžeta finansējumam 235 729 *euro* apmērā. Projekta iesniegumā reģionālajiem biznesa inkubatoriem pasākuma īstenošanai plāno finansējumu ne vairāk kā 24 193 181 *euro*, ko veido ERAF finansējums 20 564 204 *euro* apmērā, valsts budžeta finansējums 3 628 977 *euro*.
   2. plānotais kopējais finansējums radošo industriju inkubatoram 7 058 823 *euro*, ko veido ERAF finansējums 6 000 000 *euro* unvalsts budžeta finansējums 1 058 823 *euro*, tai skaitā 6,1% snieguma rezerve ERAF finansējumam 365 971 *euro* apmērā un valsts budžeta finansējumam 64 583 *euro* apmērā. Projekta iesniegumā radošo industriju inkubatoram pasākuma īstenošanai plāno finansējumu ne vairāk kā 6 628 269 *euro*, ko veido ERAF finansējums 5 634 029 *euro* apmērā, valsts budžeta finansējums 994 240 *euro*.
4. No 2019.gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt projektā noteikto attiecināmo izmaksu kopsummu, atļaujot izmantot pieejamo rezerves apjomu līdz šo noteikumu 4.punktā minētajam pasākuma kopējam finansējuma apmēram.
5. Pasākuma sasniedzamie uzraudzības rādītāji un to sasniedzamās vērtības:
   1. līdz 2023.gada 31.decembrim:
      1. komersantu skaits, kuri saņem atbalstu (granti) - 200 komersanti;
      2. jaunizveidotu komersantu skaits, kuri saņem atbalstu – 148 komersanti;
      3. nodarbinātības pieaugums atbalstītajos komersantos - 200 pilnas slodzes ekvivalenti;
      4. radošo industriju jomas komersantu skaits, kuri saņem atbalstu - 40 komersanti;
      5. specifiskais iznākuma rādītājs - gala labuma guvēju skaits, kuri saņem nefinansiālu atbalstu pirms inkubācijas veidā - 180 gala labuma guvēji;
   2. līdz 2018.gada 31.decembrim:
      1. komersantu skaits, kuri saņem atbalstu (granti) - 57 komersanti;
      2. jaunizveidotu komersantu skaits, kuri saņem atbalstu – 75 komersanti;
      3. nodarbinātības pieaugums atbalstītajos komersantos - 75 pilnas slodzes ekvivalenti;
      4. radošo industriju jomas komersantu skaits, kuri saņem atbalstu - 10 komersanti;
      5. specifiskais iznākuma rādītājs – gala labuma guvēju skaits, kuri saņem nefinansiālu atbalstu pirms inkubācijas veidā - 72 gala labuma guvēji;
      6. finanšu rādītājs – līdz 2018.gada 31.decembrim sertificēti izdevumi 6 795 919 *euro* apmērā reģionālajos biznesa inkubatoros, 1 861 896 *euro* apmērā radošo industriju inkubatorā;
   3. līdz 2023.gada 31.decembrim darbības programmas "Izaugsme un nodarbinātība" 3.1.1.specifiskā atbalsta mērķa ietvaros sasniedzamais rezultāta rādītājs - MVK skaits uz 1000 iedzīvotājiem – 40.
6. Pasākuma īstenošanas veids ir ierobežota projektu iesniegumu atlase.
7. Pasākuma īstenošanu nodrošina sadarbības iestāde un Ekonomikas ministrija kā atbildīgā iestāde (turpmāk – atbildīgā iestāde) sadarbībā ar Kultūras ministriju radošo industriju inkubatora gadījumā.
8. Pasākuma ietvaros radušās izmaksas ir attiecināmas, ja tās atbilst šajos noteikumos minētajām izmaksu pozīcijām.

**II. Prasības projekta iesniedzējam un projekta vērtēšanai**

1. Pasākuma ietvaros projekta iesniedzējs ir Latvijas Investīciju un attīstības aģentūra - tiešās pārvaldes iestāde, kuras darbības mērķis ir sekmēt Latvijas uzņēmumu konkurētspēju un eksportspēju starptautiskajos tirgos, kā arī veicināt ārvalstu investīciju apjoma pieaugumu, izveidojot, ieviešot un administrējot valsts atbalsta un ārvalstu finanšu instrumentu līdzekļu vadības, uzraudzības un kontroles sistēmu.
2. Projekta iesniedzējs saskaņā ar projekta iesnieguma atlases nolikumu sagatavo projekta iesniegumu un iesniedz to sadarbības iestādē.
3. Sadarbības iestāde lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņem divu mēnešu laikā no projekta iesnieguma iesniegšanas beigu datuma, kas noteikts projekta iesnieguma atlases nolikumā.
4. Projekta iesnieguma vērtēšanas komisijā sadarbības iestāde papildus iekļauj pārstāvi no Kultūras ministrijas, Vides aizsardzības un reģionālās attīstības ministrijas, Latvijas Pašvaldību savienības, Latvijas Tirdzniecības un rūpniecības kameras un Latvijas Darba devēju konfederācijas.

**III. Finansējuma saņēmēja atbalstāmās un neatbalstāmās darbības**

1. Finansējuma saņēmējs izveido inkubācijas atbalsta sniegšanas vienību katrā nacionālas nozīmes attīstības centra pašvaldībā, bet reģionālas nozīmes attīstības centra un citās pašvaldībās inkubācijas atbalsta sniegšanas vienību izveido, ja tās izveidošana ir paredzēta projekta iesniegumā. Finansējuma saņēmējs nodrošina inkubācijas atbalsta pieejamību visā Latvijā, neatkarīgi no tā, vai pašvaldībā ir izveidota inkubācijas atbalsta sniegšanas vienība.
2. Pasākuma ietvaros ir atbalstāmas šādas finansējuma saņēmēja darbības:
   1. pirms inkubācijas atbalsta nodrošināšana gala labuma guvējiem;
   2. inkubācijas atbalsta nodrošināšana gala labuma guvējiem;
   3. uzņēmējdarbības veicināšanas pasākumu organizēšana;
   4. mentoru tīkla izveide un uzturēšana;
   5. sadarbība ar organizācijām un dalība projektos, kas veicina pasākuma mērķa sasniegšanu un inkubācijas atbalsta sniegšanu;
   6. projekta vadība un īstenošana, tajā skaitā projekta ieviešanas koordinēšana reģionos, gala labuma guvēju pieņemšana, informēšana par pieejamo atbalstu, konsultācijas par inkubācijas pieteikumu sagatavošanu, inkubācijas atbalsta laikā izvirzīto rādītāju uzraudzība, pakalpojumu sniedzēju atlase gala labuma guvējiem, atbalsta piešķiršana un uzskaitīšana gala labuma guvējiem, pārskatu sagatavošana, citi pienākumi, kas noteikti vienošanās ar sadarbības iestādi.
3. Rīgā atbalsts pieejams tikai radošo industriju gala labuma guvējiem. Radošās industrijas nosaka atbilstoši kultūrpolitikas pamatnostādnēm 2014. – 2020.gadam „Radošā Latvija”.
4. Finansējuma saņēmējs:
   1. pasākuma ietvaros piešķirto finansējumu izmanto šo noteikumu 15.punktā minēto darbību nodrošināšanai;
   2. atbalstāmās darbības īsteno atbilstoši projekta iesniegumam;
   3. piešķir atbalstu gala labuma guvējiem šo noteikumu 15.1. un 15.2.apakšpunktā noteikto darbību veikšanai. Gala labuma guvējus izvēlas un izvērtē, ievērojot finansējuma saņēmēja izstrādātas kārtības, kā izvēlas gala labuma guvējus, piešķir un uzskaita atbalstu;
5. Finansējuma saņēmējs šo noteikumu 15.punktā minētās atbalstāmās darbības īsteno savu funkciju ietvaros vai ārpakalpojuma veidā, kas iepirkti atbilstoši publisko iepirkumu procedūru regulējošiem normatīviem aktiem.

**IV. Attiecināmās un neattiecināmās izmaksas un atbalsta apjoms**

1. Pasākuma ietvaros attiecināmas ir šādas tiešās izmaksu pozīcijas:
   1. šo noteikumu 15.2.apakšpunktā minēto atbalstāmo darbību ietvaros inkubācijas atbalsts komersantiem:
      1. maksa par pakalpojumiem;
      2. telpu un darba vietas nomas un komunālo pakalpojumu izmaksas;
      3. aprīkojuma, t.sk. iekārtu, materiālu un izejvielu iegādes izmaksas;
   2. šo noteikumu 15.1.apakšpunktā minēto atbalstāmo darbību veikšanai: semināru, apmācību un citu ar projekta mērķa sasniegšanu saistītu pasākumu organizēšanas izmaksas, tajā skaitā telpu, darba vietu un aprīkojuma noma, iekārtošana un uzturēšana, aprīkojuma iegāde, lektoru un konsultantu izmaksas;
   3. šo noteikumu 15.3.apakšpunktā minēto atbalstāmo darbību veikšanai: semināru, apmācību, prezentāciju, konferenču un citu ar projekta mērķa sasniegšanu saistītu pasākumu organizēšanas izmaksas, tajā skaitā telpu, darba vietu un aprīkojuma noma, iekārtošana un uzturēšana, aprīkojuma iegāde, tulkošana, balvas konkursu dalībniekiem, mārketinga un reprezentācijas materiālu izmaksas, lektoru un konsultantu izmaksas;
   4. šo noteikumu 15.4.apakšpunktā minēto atbalstāmo darbību veikšanai: semināru, apmācību, prezentāciju, lektoru un konsultantu izmaksas;
   5. šo noteikumu 15.5.apakšpunktā minēto darbību veikšanai dalības maksa organizācijās;
   6. finansējuma saņēmēja izmaksas šo noteikumu 15.1.-15.6.apakšpunktā minēto darbību veikšanai:
      1. projekta vadības personāla atlīdzības izmaksas, kas tiek noteiktas kā fiksēta summa 56 580 *euro* gadā. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;
      2. projekta īstenošanas personāla atlīdzības izmaksas, ievērojot, ka, ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāk kā 30 procentu noslodze noteiktā laikposmā (vismaz viens mēnesis);
      3. projekta īstenošanas izmaksas (komandējumi un transporta pakalpojumi; apmācības; ekspertu konsultācijas un pakalpojumi; pētījumu, testu un datu bāžu iegāde un abonēšana; datorprogrammas un to licences atbilstoši normatīvajiem aktiem budžeta izmaksu klasifikācijas jomā; darba vietu aprīkojuma izmaksas, citas preces un pakalpojumi pirmsinkubācijas un inkubācijas nodrošināšanai);
      4. informācijas un publicitātes pasākumi.
2. Pasākuma ietvaros ir attiecināmas netiešās projekta īstenošanas izmaksas šo noteikumu 15.6.apakšpunktā minēto darbību veikšanai. Netiešās attiecināmās izmaksas finansējuma saņēmējs plāno kā vienu izmaksu pozīciju, piemērojot netiešo izmaksu vienoto likmi 15% apmērā no šo noteikumu 19.6.1. un 19.6.2.apakšpunktā minētajām izmaksām, kas ir veiktas uz darba līguma pamata un uz rīkojuma pamata ieceltiem darbiniekiem.
3. Šo noteikumu 19.2.apakšpunktā minētais pirms inkubācijas atbalsts ir pieejams gala labuma guvējiem, saņemot finansējuma saņēmēja nodrošinātus pakalpojumus atbilstoši šo noteikumu 18.punktam, piedaloties finansējuma saņēmēja organizētos pasākumos un izmantojot darba vietu inkubatora telpās.
4. Šo noteikumu 19.1.apakšpunktā minētais inkubācijas atbalsts ir pieejams komersantiem, saņemot finansējuma saņēmēja nodrošinātus pakalpojumus atbilstoši šo noteikumu 18.punktam vai saņemot grantu.
5. Pasākuma ietvaros kā inkubācijas atbalsts komersantiem ir pieejams grants 10 000 EUR apmērā par šo noteikumu 19.1.1. - 19.1.2 punktā minētajām izmaksām, bet no otrā inkubācijas gada par noteikumu 19.1.3.punktā minētajām izmaksām ir pieejams grants 5 000 EUR apmērā.
6. Pieļaujamā publiskā finansējuma intensitāte no kopējām attiecināmajām izmaksām:
   1. šo noteikumu 19.1.apakšpunktā minētajām izmaksām – 50%;
   2. šo noteikumu 19.2. - 19.6. un 20.apakšpunktā minētajām izmaksām – 100%.
7. Pasākuma atbalstāmo darbību ietvaros ir attiecināms pievienotās vērtības nodoklis atbilstīgām attiecināmajām izmaksām, ja pievienotās vērtības nodokli nevar atgūt atbilstoši normatīvajiem aktiem nodokļu politikas jomā.
8. Pasākuma ietvaros nav attiecināmas šādas izmaksas:
   1. izmaksas, kuras nav minētas šajos noteikumos;
   2. izmaksas, par kurām gala labuma guvējs var saņemt līdzfinansējumu citos darbības programmas „Izaugsme un nodarbinātība” virzienu “Pētniecība, tehnoloģiju attīstība un inovācijas” un ”Mazo un vidējo komersantu konkurētspēja” pasākumos, izņemot finanšu instrumentus;
   3. izmaksas, par kurām nav iesniegti finanšu līdzekļu izlietojumu apliecinoši dokumenti;
   4. telpu remonta izmaksas.
9. Pasākuma ietvaros finansē tikai tādas gala labuma guvēju izmaksas, kuras ir tieši saistītas ar projekta ietvaros veiktajām darbībām, atbilst šajos noteikumos noteiktajiem izmaksu ierobežojumiem, ir samērīgas, pamatotas, atbilst pareizas finanšu vadības principiem un veicina gala labuma guvēju saimnieciskās darbības rādīju izaugsmi.
10. Noteikumu 19.2., 19.6 un 20.apakšpunktā norādītās izmaksas ir attiecināmas no 2015.gada 1.decembra. Noteikumu 19.1., 19.3. un 19.4.apakšpunktā norādītās izmaksas ir attiecināmas no projekta iesnieguma iesniegšanas sadarbības iestādē.

**V. Prasības atbalsta saņemšanai**

1. Finansējuma saņēmējs atbalstāmo darbību ietvaros gala labuma guvējiem pirms inkubācijas un inkubācijas atbalstu, kas minēts šo noteikumu 15.1 un 15.2.apakšpunktā, piešķir saskaņā ar Eiropas Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013).
2. Finansējuma saņēmējs atbalstāmo darbību ietvaros, pieņemot lēmumu par *de minimis* atbalsta piešķiršanu, ievēro šādu nosacījumus:
   1. *de minimis* atbalstu piešķir, ievērojot Regulas Nr.[1407/2013](http://eur-lex.europa.eu/eli/reg/2013/1407?locale=LV) 1.panta 1.punktā minētos nozaru un darbības ierobežojumus;
   2. *de minimis* atbalstu gala labuma guvējiem neuzskaita par šo noteikumu 15.3. ~~-~~ 15.6.apakšpunktā norādītajām darbībām, kuras finansējuma saņēmējs veic deleģēto funkciju ietvaros;
   3. pirms lēmuma par *de minimis* atbalsta piešķiršanu pārbauda, vai piešķirtā atbalsta apmērs kopā ar attiecīgajā fiskālajā gadā un iepriekšējos divos fiskālajos gados saņemtā *de minimis* atbalsta kopējo apmēru nepārsniedz Regulas Nr.1407/2013 3.panta 2.punktā noteikto maksimālo *de minimis* atbalsta apmēru. Izvērtējot valsts atbalsta apmēru, jāvērtē saņemtais *de minimis* atbalsts viena vienota uzņēmuma līmenī. Vienots uzņēmums ir tāds uzņēmums, kas atbilst Regulas Nr. 1407/2013 2.panta 2.punktā noteiktajam. Pirms lēmuma pieņemšanas vērtē arī citu organizāciju par šajos noteikumos norādītajām darbībām piešķirto un plānoto atbalstu (pašvaldība, augstskola utml.);
   4. *de minimis* atbalstu nepiešķir, ja gala labuma guvējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, vai ir uzsākta bankrota procedūra, piemērota sanācija vai mierizlīgums, vai saimnieciskā darbība ir izbeigta, vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
   5. ievērojot Regulas Nr.1407/2013 5.panta 1. un 2.punktu *de minimis* atbalstu drīkst kumulēt ar citu *de minimis* atbalstu līdz Regulas Nr.1407/2013 3.panta 2.punktā noteiktajam attiecīgajam robežlielumam un drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā, ievērojot šo noteikumu 26.2. un 34.9.apakšpunktā notiektos ierobežojumus;
   6. ja gala labuma guvējs darbojas vienā vai vairākās nozarēs vai veic citas darbības, kas neietilpst Regulas Nr.[1407/2013](http://eur-lex.europa.eu/eli/reg/2013/1407?locale=LV) darbības jomā, tad valsts atbalsta saņēmējs nodrošina šo nozaru darbību vai izmaksu nodalīšanu saskaņā ar Regulas Nr.[1407/2013](http://eur-lex.europa.eu/eli/reg/2013/1407?locale=LV) 1.panta 2. punktu.
3. *De minimis* uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
4. Lēmumus par *de minimis* atbalsta piešķiršanu gala labuma guvējiem saskaņā ar Regulu Nr.1407/2013 finansējuma saņēmējs pieņem ne vēlāk kā līdz 2021.gada 30.jūnijam.
5. Datus par *de minimis* atbalsta piešķiršanu finansējuma saņēmējs un gala labuma guvējs uzglabā saskaņā ar Regulas Nr.1407/2013 6.panta 4.punktu.
6. Šo noteikumu 19.1. un 19.2.apakšpunktā norādīto atbalstu var saņemt komersants, kas atbilst šādām prasībām:
   1. ir pamatojis atbalsta nepieciešamību saimniecības darbības pilnveidošanai vai uzsākšanai, norādot problēmas, veicamās darbības un plānotos sasniedzamos rādītājus;
   2. plānotie izdevumi ir samērīgi, ekonomiski pamatoti un nepieciešami, nodrošina izmērāmu rezultātu rašanos un mērķa sasniegšanu;
   3. komersants ir reģistrēts Latvijas Republikas komercreģistrā;
   4. komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. Inkubācijas laikā finansējuma saņēmējs pārliecinās, vai komersants ir atbilstošs šī apakšpunkta nosacījumiem katra gada 7.februārī un 7.augustā. Ja komersants nav atbilstošs šī apakšpunkta nosacījumiem, finansējuma saņēmējs pārtrauc inkubācijas atbalsta sniegšanu, kamēr nav ievēroti šī apakšpunkta nosacījumi par parāda summu;
   5. komersants finansējuma saņēmējam nav sniedzis nepatiesu informāciju vai tīši maldinājis saistībā ar finansējumu pasākuma ietvaros;
   6. komersanta interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses un komersantam saskaņā ar [Krimināllikumu](http://likumi.lv/ta/id/88966-kriminallikums) nav piemēroti piespiedu ietekmēšanas līdzekļi;
   7. komersants inkubācijas laikā nodrošina izvirzīto inkubācijas mērķu sasniegšanu;
   8. uzņemšanas brīdī inkubatorā nav reģistrēts Latvijas Republikas komercreģistrā vairāk kā trīs gadus, izņemot, ja komersants darbības programmas “Uzņēmējdarbība un inovācijas” papildinājuma 2.3.2.1.aktivitāties “Biznesa inkubatori” ietvaros ir bijis iestājies inkubatorā un nav saņēmis atbalstu maksimāli pieļaujamo inkubācijas periodu;
   9. nesaņem atbalstu 3.1.2.2.pasākuma “Tehnoloģiju akselerators” ietvaros.

**VI. Projekta īstenošanas un finansējuma saņemšanas nosacījumi, tajā skaitā vienošanās par projekta īstenošanu vienpusēja uzteikuma nosacījumi**

1. Īstenojot projektus, finansējuma saņēmējs:
   1. nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.[1303/2013](http://eur-lex.europa.eu/eli/reg/2013/1303?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.[1083/2006](http://eur-lex.europa.eu/eli/reg/2006/1083?locale=LV) (ES Oficiālais Vēstnesis, 2013.gada 20.decembris, Nr. L347/320) un normatīvajos aktos, kas nosaka kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana;
   2. savā tīmekļa vietnē, ņemot vērā vienošanās ar sadarbības iestādi noteiktos termiņus, ievieto informāciju par projekta īstenošanu:
      1. komersanta nosaukums, reģistrācijas numurs, pieteikuma iesniegšanas datums, nozare saskaņā ar NACE 2.red., gada pārskata rādītāji pirms atbalsta saņemšanas iepriekšējā noslēgtajā finanšu gadā - darbinieku skaits, apgrozījums, bilances kopsumma, eksporta apjoms, samaksātie nodokļi, kā arī jauno produktu un pakalpojumu apraksts, kurus plānots izstrādāt inkubatorā;
      2. komersantam izvirzītie mērķi inkubācijas atbalsta saņemšanas laikā;
      3. komersantam sniegtā granta izmaksas;
      4. komersantu gada pārskata rādītāji divus gadus pēc atbalsta sniegšanas pārtraukšanas - peļņa, apgrozījums, nodarbināto skaits, samaksāto nodokļu apmērs;
      5. saņemto, apstiprināto un noraidīto pieteikumu skaits;
      6. pirms inkubācijas rīkoto pasākumu īss apraksts;
      7. pirms inkubācijas ietvaros atbalstu saņēmušo gala labuma guvēju skaits;
      8. atbalstītie komersanti eko-inovāciju jomā;
      9. atbalsta rezultātā jaunizveidotās zinātnisko darbinieku darbvietas;
   3. uzkrāj informāciju par sasniedzamajiem rādītājiem;
   4. pakalpojumu un preču iegādē piemēro normatīvos aktus publisko iepirkumu jomā.
2. Projekta ietvaros ir atbalstāma vides prasību integrācija preču un pakalpojumu iepirkumos (zaļais publiskais iepirkums).
3. Sadarbības iestādei ir tiesības vienpusēji atkāpties no noslēgtās vienošanās jebkurā no šādiem gadījumiem:
   1. finansējuma saņēmējs nepilda vienošanos par projekta īstenošanu, tai skaitā ir iestājušies citi apstākļi, kas negatīvi ietekmē vai var ietekmēt specifiskā atbalsta mērķa, tā iznākuma radītāju vai rezultāta rādītāju sasniegšanu;
   2. citos gadījumos, kas paredzēti vienošanās nosacījumos par projekta īstenošanu.
4. Finansējuma saņēmējs specifiskā atbalsta mērķa projekta īstenošanu plāno saskaņā ar vienošanos, bet ne ilgāk kā līdz 2023.gada 31.decembrim.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: Valsts sekretāra

pienākumu izpildītājs,

valsts sekretāra vietnieks R.Aleksejenko

11.04.2016 16:15

2755

Gatis Sniedziņš

67013044, gatis.sniedzins@em.gov.lv